Festival of Pacific Arts

Festival of Pacific Arts er et kulturarrangement med deltakere fra land og områder i Stillehavet. Hensikten er å ta vare på kulturtradisjoner som står i fare for å forsvinne. Det framføres sang og dans, men det er også innslag av kunsthåndverk, og samtidskunst, litteratur og film har kommet til. Arrangementet ble til ved hjelp av South Pacific Commission og ble tidligere kalt South Pacific Arts Festival. Festivalen ble første gang avholdt i Fiji i 1972.Lal, Brij V. og Kate Fortune (red.): The Pacific Islands: An Encyclopedia, Honolulu: University of Hawai'i Press, 2000, s. 509–510.

Festivalen samler deltakere fra 27 land og områder. Arrangementet går på omgang mellom deltakerlandene. Vertslandet dekker alle kostnader for deltakerne og publikum har fri adgang til alle arrangementer.«The Festival of Pacific Arts», Secretariat of the Pacific Community.

Festivalsteder
1972 Suva, Fiji 
1976 Rotorua, New Zealand
1980 Port Moresby, Papua Ny-Guinea
1985 Papeete, Fransk Polynesia
1988 Townsville, Australia
1992 Rarotonga, Cookøyene
1996 Apia, Samoa
2000 Nouméa, Ny-Caledonia
2004 Koror, Palau
2008 Pago Pago, Amerikansk Samoa
2012 Honiara, Salomonøyene

Referanser

Eksterne lenker
 Karen Stevenson: The Festival of Pacific Arts. Celebrating 40 Years, Suva: Secretariat of the Pacific Community, 2012

Kategori:Oseania
Kategori:Festivaler
Kategori:Repeterende arrangementer etablert i 1972